GiliGold/VAD_KnessetCorpus huggingface dataset:
איילת שקד: אני, בגלל שכן אכפת לי מהשקיות, בכל השקיות מהסופר אני משתמשת לזבל.
איילת שקד: עכשיו אתה מעמיס עלי עוד 50 שקלים בחודש כדי לקנות שקיות זבל.
עמיר פרץ: אז קודם כול, אני מצטער שאת משתמשת בזה לזבל כי זה אחד הדברים הבלתי מתכלים לחלוטין, לוקח מאה שנים להתכלות.
איילת שקד: אבל עדיף שנשתמש בזה למשהו מאשר להשתמש בעוד שקית.
עמיר פרץ: אבל זה הולך לאשפה.
עמיר פרץ: תקני שקיות שמיועדות לזבל.
איילת שקד: ואז, מה עושים עם השקיות של הסופר?
עמיר פרץ: את בעצמך יודעת כמה שקיות את שמה בתוך שקיות, וכמה שקית בתוך שקית.
איילת שקד: לא, אני לא.
עמיר פרץ: אני מניח שיכול להיות, כמו שמכריזים על חומר הדברה מסוים בשלב מסוים, שרב נזקו על תועלתו והופך לרעל.
איילת שקד: אבל אתה מעמיס עוד עלות על הציבור.
זאב אלקין: איילת, אנחנו דנים פה על ההקדמה.
זאב אלקין: הדיון על תוכן החוק בעד או נגד יהיה במקום הרלוונטי.
עמיר פרץ: איילת, זאת הייתה הטענה של השר בנט.
איילת שקד: לא, זה לא קשור לבנט.
איילת שקד: אותי באופן אישי זה מעצבן.
עמיר פרץ: זאת הייתה הטענה של שר הכלכלה.
איילת שקד: זו הייתה הטענה שלו?
איילת שקד: אז אני לא יודעת.
עמיר פרץ: לכן הגענו להסכמה.
עמיר פרץ: לכן הגענו להסכמה שההיטל יהיה בסדר פוחת, שבתוך ארבע שנים הוא יגיע ל-10 אגורות בלבד.
איילת שקד: כן, אבל אתה מטיל עלי מסים.
עמיר פרץ: אל תשתמשי בזה.
זאב אלקין: איילת, בואו נדון על זה בוועדה.
עמיר פרץ: המטרה היא שלא תשתמשי בזה.
איילת שקד: אבל אז אני צריכה לקנות שקיות זבל.
מאיר שטרית: יש בעולם, בחלק מהמדינות – רק להראות שמה שאתה עושה עכשיו זה נכון וטוב, כי גם ככה היום יש כאלה סלים קבועים בסופר.
מאיר שטרית: אני אומר לך כמי שעושה קניות בסופר כל יום שישי, קבוע, כבר 40 שנה אני עושה קניות, מכיר היטב היטב את כל הקניות והמחירים.
מאיר שטרית: ברור שזה נוח להשתמש בשקית ניילון.
מאיר שטרית: מה עשו בעולם?
מאיר שטרית: בגלל שקשה להם להתגבר על הבעיה, פיתחו שקיות ניילון שהן מתכלות.
מאיר שטרית: זו אפשרות אחת, ואפשרות שנייה זה שקיות נייר.
מאיר שטרית: בחלק גדול מהמרכולים בארצות-הברית למשל, כשאתה נכנס לסופרמרקט גדול, כל השקיות הן מנייר כי הנייר מתכלה.
עמיר פרץ: אנחנו לא נגד.
עמיר פרץ: הם יפתחו כל אלטרנטיבה שהם רוצים.
עמיר פרץ: אנחנו מתמקדים בנזק.
מאיר שטרית: הרשתות יכולות להשתמש בשקיות נייר.
עמיר פרץ: זה בסדר, זה מה שיקרה בשוק.
עמיר פרץ: חלק יביא שקיות מתכלות מסוג זה, מסוג אחר.
עמיר פרץ: אני מניח שהשוק ייצר את זה בעצמו.
אורי מקלב: אדוני היושב-ראש, תודה רבה לך, מכובדי השר.
אורי מקלב: בראשית דברי אני רוצה להתייחס להערה שחבר הכנסת אלקין זרק לחלל.
אורי מקלב: חבר הכנסת אלקין, אתה זרקת לחלל, בסך הכול מדובר כאן בפטור מחובת הנחה.
אורי מקלב: אנחנו מעלים נושאים, כפי שחברת הכנסת שקד העלתה וכפי שחבר הכנסת מאיר שטרית העלה על קצה המזלג - -
זאב אלקין: אתה רואה מה קורה כששר מגיע?
אורי מקלב: - - לא מעט בעיות על המורכבות שיש וההשלכות שיש לחוק הזה, לכן לתת לזה פטור מחובת הנחה, אנחנו חושבים שזה מהיר מדי, פזיז מדי, ודאי לא קרה שום דבר שהוא כל כך בוער.
אורי מקלב: מחר עוד שחיינים רוצים לעבור ולא יכולים לעבור את החופים בגלל הניילונים שלנו?
אורי מקלב: החוק הזה, קודם כול, במחשבתו, במהותו, הוא חוק טוב.
אורי מקלב: אנחנו מכירים את הבעייתיות בצריכה הגדולה של ניילונים, אבל בגלל שיש צריכה גדולה, הפתרון לבעיה הזאת, אתם עושים בדרך הכי קלה שהיא עוד מסים ועוד הטלה על הציבור.
אורי מקלב: לא בכדי, מאוד מאוד מפחיד אותי שהצרכניות והרשתות הגדולות מוכנות להשקיע רבע מיליון.
אורי מקלב: הם יודעים כמה זה יחולל להם הכנסה לאחר הפעם הראשונה שהם יתנו בחינם אבל אחרי כן יתחילו לגבות כסף.
אורי מקלב: אני שואל אותך שאלה, אדוני – האם הניילונים יהיו בפיקוח?
אורי מקלב: האם שקיות הניילון יהיו בפיקוח?
אורי מקלב: האם שקיות הניילון יהיו בפיקוח מכאן ואילך?
עמיר פרץ: הם לא גובים כסף, זה היטל.
עמיר פרץ: זה לא הולך לזה.
אורי מקלב: מי שלא יגיע עם אותה שקית, ואנחנו ניקח חצי שקל ולא חצי שקל, וכמה שהוא ירצה למכור שקיות כאלה ושקיות אחרות.
אורי מקלב: אדוני היושב-ראש, אני חושב שפיקוח על המחירים, ודאי שאנחנו צריכים.
אורי מקלב: בסופו של דבר אני שואל האם המשרד עשה חשבון בכמה זה ייקר את סל הצריכה למשפחה ממוצעת.
יריב לוין: לשיטתם, זה לא ייקר.
אורי מקלב: זה ייקר מכיוון שבסופו של דבר הוא יצטרך לקנות את הניילון.
יריב לוין: חבר הכנסת מקלב, אבל זה הדיון המהותי.
יריב לוין: לשיטתם, הם אומרים, זה היטל.
יריב לוין: המטרה היא לא שאנשים ישלמו אותו, המטרה שהם יבואו עם שקיות וישתמשו.
אורי מקלב: אבל אתה יודע שהוא לא יוכל לבוא עם שקיות.
יריב לוין: בסדר, אבל זה הדיון בוועדה.
אורי מקלב: אתה יודע מה דינן של השקיות שנמצאות בדוכנים, בבסטות?
אורי מקלב: מה דינן?
יריב לוין: חבר הכנסת מקלב, אין ויכוח, אבל זה לא פה.
יריב לוין: זה בוועדה.
אורי מקלב: לא פה, אז מה הבעיה להביא את זה בצורה מסודרת?
אורי מקלב: למה לתת פטור מחובת הנחה?
אורי מקלב: אפשר להביא את זה.
עמיר פרץ: חבר הכנסת מקלב, אני יכול להגיד לך משפט?
עמיר פרץ: אני יכולתי להעביר את זה עכשיו במסגרת חוק ההסדרים.
עמיר פרץ: אני התנגדתי.
עמיר פרץ: תאמין לי, יכולתי עכשיו להיות בתוך חוק ההסדרים, לא לדעת בכלל מה עושים עם זה ולקבל את זה בדיוק בזמן.
זאב אלקין: היינו מפצלים את זה, אל תדאג.
עמיר פרץ: אולי, לא משנה, אבל לא הייתי עובר את זה.
עמיר פרץ: לא הייתי עובר חובת הנחה.
יריב לוין: לא חשוב, הוא היה עובר קריאה ראשונה.
עמיר פרץ: אני באתי כדי שנקיים על זה דיון ונבוא לוועדת הכלכלה ונדבר שם על העניין.
יריב לוין: אני רוצה לומר לאופוזיציה דבר אחד – אתם צריכים לשאוב עידוד מהבקשה של השר פרץ כי בהיבט של הקדמת הדיון הוא מבקש פטור מחובת הנחה, שכן הוא כנראה מאמין שהזמן שיהיה לו לטפל בעניין הזה עד שהכנסת תתפזר הוא כנראה לא ארוך מדי, והוא רוצה להספיק לפני שזה יקרה.
אורי מקלב: תדעו שיש לזה השלכה צרכנית מאוד גדולה.
יריב לוין: אז לכן, מי כמוכם צריך להבין את הבקשה שלו.
איילת שקד: אני רוצה להגיד משהו.
איילת שקד: השר פרץ, כמו שלך יש עמדות עצמאיות ואתה התנגדת לתקציב, בניגוד לעמדות של ראש המפלגה שלך - -
עמיר פרץ: בממשלה.
איילת שקד: - - לי יש עמדה עצמאית ואני מתנגדת לחוק הזה, בניגוד לעמדה של יושב-ראש המפלגה שלי.
איילת שקד: אני עכשיו אצביע עם הקואליציה - -
יריב לוין: מאה אחוז, זה בוועדה.
איילת שקד: - - כי נתבקשתי, אבל אני אומרת לך שבוועדת הכלכלה אני הולכת לעשות מה שאפשר.
עמיר פרץ: גם אני מצביע עם הקואליציה בהרבה מאוד חוקים אחרים.
יריב לוין: חברת הכנסת איילת שקד, אני מציע – כדי להקל את העבודה כאן – שכשמישהו מחברי הקואליציה יחליט שאין לו עמדה עצמאית, הוא יודיע.
יריב לוין: אם לא יודיע, אנחנו מבינים שכל אחד, יש לו את עמדתו העצמאית.
משה זלמן פייגלין: יריב, אני באמת לא הצלחתי להבין מה הדחיפות.
יריב לוין: הדחיפות היא שמי יודע כמה זמן יהיה לנו לשבת פה – אני אומר לך ברצינות, אני לא צוחק בכלל.
יריב לוין: רוצה השר פרץ לסיים את התהליך הזה בתוך המושב הנוכחי, שכמה זמן יהיה לו, אף אחד לא יודע.
יריב לוין: אני אומר לך את האמת, זו הסיבה.
זאב אלקין: אם אפשר להוסיף בהקשר הזה.
זאב אלקין: חבר הכנסת פייגלין, אני אעזור לשר פרץ.
זאב אלקין: הרי במצב הנורמלי, אני למשל, כיושב-ראש הקואליציה, וגם יריב כיושב-ראש ועדת הכנסת, בדרך כלל התנגדנו לפטורים כי סך הכול, אם השר היה רוצה היה יכול להביא שבוע קודם, להניח על שולחן הכנסת.
יריב לוין: אגב, נתבקשתי להביא עוד פטור ממשלתי היום, שלא הסכמתי לו.
זאב אלקין: פה מדובר בסיטואציה שבגלל שהיינו בפגרה, השר פרץ לא יכול היה לפני שבוע או לפני שבועיים להניח את זה על שולחן הכנסת, והוא פיצל את זה מחוק ההסדרים, כדי לתת לכנסת יותר זמן ושהות לדון בזה, כדי שזה יקרה כמה שיותר מהר ויהיה דיון בוועדה.
זאב אלקין: היום שזה יחכה עד שכל חברי הכנסת יקראו את החוברת הוא לא משמעותי – מי קורא כאן, בינינו?
זאב אלקין: הזמן האמיתי לדיון צריך להיות בוועדה.
יריב לוין: מי בעד ההצעה לתת פטור מחובת הנחה בקריאה ראשונה להצעת חוק לצמצום השימוש בשקיות נשיאה חד פעמית, התשע"ה-2014?
יריב לוין: כולל אותי.
אורי מקלב: אני נמנע.
אורי מקלב: בעד – 11
יריב לוין: 11 בעד.
יריב לוין: נמנעים – 1.
יריב לוין: הצעת חוק הפחתת הגירעון והגבלת ההוצאה התקציבית (שיעור הגירעון בשנת התקציב 2015 ואילך, חיסכון ההוצאה הממשלתית לשנת התקציב 2015), התשע"ה–2014
יריב לוין: אני עובר לנושא הבא: בקשה למתן פטור מחובת הנחה בקריאה הראשונה להצעת חוק הפחתת הגירעון והגבלת ההוצאה התקציבית (תיקון מס' 15) (שיעור הגירעון בשנת התקציב 2015 ואילך, חיסכון ההוצאה הממשלתית לשנת התקציב 2015), התשע"ה-2014, הצעה שהיא בעצם מבוא לדיוני התקציב.
יריב לוין: מי מנמק לנו את הבקשה?
<איתי טמקין: איתי טמקין, אגף תקציבים, משרד האוצר.
<איתי טמקין: חוק הפחתת הגירעון והגבלת ההוצאה התקציבית בעצם קובע שתי מגבלות פיסקליות על תקציב המדינה – תקרת הגירעון ומגבלת ההוצאה.
<איתי טמקין: כמו שאמר יושב-ראש הוועדה, תיקון החוק הזה מהווה מבוא לתקציב 2015.
<איתי טמקין: מכיוון שהתקציב יהיה כפוף לחוק הזה, יש צורך לסיים את הליך החקיקה טרם הגשת התקציב לכנסת.
יריב לוין: רבותי, הערות, התייחסויות – אין.
יריב לוין: האופוזיציה צריכה להצביע בעד, החוק הזה הוא מתנה בשבילכם, תאמינו לי.
איתן כבל: עוד לא השתכנענו.
איתן כבל: תן לנו לאט-לאט.
יריב לוין: אתה כבר מבין את זה עוד לפני שהתחלתי לשכנע.
איתן כבל: אל תרעיף עלינו מהטוב שלך.
יריב לוין: זה לא הטוב שלי, זה הטוב שלהם, תאמין לי.
יריב לוין: אני נתתי להם עצות אחרות.
יריב לוין: אני מזכיר שהישיבה הבאה תתקיים היום בשעה 12:30, בנושא מע"מ אפס.
יריב לוין: אפתח בנושא קביעת ועדות לדיון.
יריב לוין: אתחיל בסעיף קביעת ועדה לדיון בהצעת חוק בתי דין רבניים (קיום פסקי דין של גירושין) (תיקון – הארכת תוקף המרבית למאסר כפייה), התשע"ד-2013, של חה"כ מיכל רוזין וקבוצת חברי הכנסת (פ/1793/19).
יריב לוין: הצעת החוק הזאת יושבת פה על שולחנה של הוועדה זמן ארוך לקביעת ועדה.
יריב לוין: הייתה בעניינה מחלוקת בין ועדת החוקה לבין הוועדה למעמד האישה.
יריב לוין: יושבת-ראש הוועדה למעמד האישה הודיעה שהיא מוותרת ומסכימה שהחוק יעבור לוועדת החוקה, חוק ומשפט.
יריב לוין: אני חושב שהיא ויתרה בצדק, כי החוק הזה צריך להיות נדון בוועדת החוקה, חוק ומשפט.
יריב לוין: ומשכך הדבר, אין שום סיבה להמשיך ולעכב אותו, ולכן אני מציע שאנחנו נאשר את העברתו לוועדת החוקה, חוק ומשפט.
יריב לוין: אני עובר לנושא השני בקביעת הוועדות לדיון, קביעת ועדה לדיון בהצעת חוק הפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב ואילך וסכום ההוצאה הממשלתית בשנות התקציב 2015), התשע"ה-2014 (מ/892).
יריב לוין: ההצעה הזאת, שמקומה מטבע הדברים בוועדת הכספים, הוצע להעביר אותה לוועדת המדע והטכנולוגיה על מנת לקדמה בהליך מהיר נוכח העומס על ועדת הכספים.
יריב לוין: אבל אני חושב שבכל זאת שזה צריך להישאר בוועדת הכספים.
אברהם מיכאלי: הכי טוב ועדת מדע.
יריב לוין: אם מישהו רוצה לנמק, אנחנו בוודאי נאפשר את זה.
משה גפני: אני נמצא פה בשביל לנמק.
משה גפני: הנושא הזה של הפחתת הגירעון הוא בוודאי נושא מאוד מדעי.
משה גפני: שר האוצר וסגן שר האוצר, לפני כמה חודשים, עמדו במליאת הכנסת והסבירו שלהעלות את יעד הגירעון הוא דבר חמור מאוד מבחינה כלכלית.
משה גפני: אז היה מצב שהם פגעו באזרחים בכל מיני נושאים, אמרו שהיה חסר כסף.
משה גפני: לאחר מכן היו הכנסות גבוהות בהכנסות המדינה, ובמקום להחזיר את הכסף לאזרחים – היה אז מע"מ, היו אז כמה גזרות שהם עשו בקיצוץ רוחבי – הם אמרו שהם צריכים להפחית את הגירעון.
משה גפני: כי הפחתת הגירעון היא דבר קריטי.
משה גפני: המשמעות של העניין היא שהכסף יעלה יותר זול, דירוג האשראי של מדינת ישראל לא יהיה בסכנה.
משה גפני: הסבירו פה באריכות.
משה גפני: אני כמובן לא הבנתי כלום, בגלל שכל הזמן הם אומרים לי שאני לא מבין, הם מבינים.
משה גפני: אמרתי להם שמדינת ישראל זה לא חברה לייצור פחיות בירה.
משה גפני: יש פה אנשים, יש פה עניים, יש פה מעמד ביניים, יש עשירים, יש דברים שהם צרכים מאוד משמעותיים, ולכן במקום להפחית את הגירעון במידה מסוימת צריך להחזיר חזרה את הגזרות שהם עשו.
משה גפני: והם התעקשו בכל תוקף שלא לעשות את זה.
משה גפני: פתאום מגיע שר האוצר ומעביר בממשלה הצעת חוק, שעכשיו היא אמורה להידון כאן, עם הביקורת הציבורית הנוקבת לעניין הזה.
משה גפני: במקום יעד גירעון של 2.5% הוא מבקש 3.4%.
משה גפני: לא אז שדיברנו על פרומילים או על חצאי אחוזים.
משה גפני: הוא הולך להעלות את זה באופן דרמטי, שאנחנו נשלם את המחיר.
משה גפני: יש פה בעיה מדעית שאני צריך להבין את הראש של שר האוצר, כי בזה תלוי העניין.
משה גפני: הרי לא יכול להיות דבר כזה שלפני כמה חודשים – אני לא יודע אם הייתם ערים לדיונים אז שהם אמרו שאי-אפשר להחזיר את ההוצאה הממשלתית.
יריב לוין: אולי תקים ועדה אקדמית.
קארין אלהרר: צריך שולחן עגול.
משה גפני: לא ועדה אקדמית.
משה גפני: טכנולוגיה, לחלוטין.
זאב אלקין: יש לי הצעת פשרה.
זאב אלקין: את החוק נשלח לאן שהוא צריך ללכת, ואתה תקים אצלך ועדת משנה שתחקור מבחינה מדעית.
משה גפני: אני אגיד לך למה זה לא יכול ללכת לוועדת כספים.
משה גפני: כי בוועדת כספים אנחנו נמצאים היום בבעיה.
משה גפני: בוועדת המדע אנחנו מאשרים מה שצריך לאשר, מה שלא צריך לאשר לא מאשרים, מה שצריך לשנות משנים.
דוד רותם: מה זה קשור למדע?
משה גפני: נמצא כאן יושב-ראש ועדת הכספים.
משה גפני: הוא הודיע השבוע בוועדת הכספים והוא אומר את זה גם בתקשורת: אני נגד חוק מע"מ אפס.
משה גפני: אבל הוא הולך לאשר את זה.
משה גפני: זאת אומרת, יש מצב כזה שראשי ועדות מתביישים להגיד את זה.
משה גפני: הם מתחילים למרוח, לעגל פינות.
משה גפני: הוא אומר: אני נגד החוק, ומאשר את זה.
משה גפני: הוא יכול להיות נגד יעד הגירעון, בגלל שבאמת זה יהיה נזק עצום למעמד הביניים במדינת ישראל ולשכבות החלשות, בגלל שאנחנו נשלם את זה.
משה גפני: מי ישלם את הגירעון?
משה גפני: שר האוצר חושב שזאת אמירה באיזשהו פתק כמה יהיה כתוב, יעד הגירעון הוא 3.4%?
זאב אלקין: הכהונה שלך בוועדת הכספים שינתה אותך מהיסוד.
זאב אלקין: לראות אותך נלחם בשביל יעד הגירעון, כדי שחס וחלילה לא להגדיל את תקציב המדינה – רק בשביל זה היה שווה שתהיה יושב-ראש ועדת הכספים.
משה גפני: על מה אני הולך להילחם זה עוד דבר.
זאב אלקין: האוצר גייר אותך.
משה גפני: אבל אני רוצה להבין את המציאות הזאת שבא שר האוצר, שהוא אחראי על הכלכלה של מדינת ישראל, שהוא אחראי על ההוצאות שלנו, שהוא אחראי על יוקר המחיה, על כל מה שנלווה לעניין הזה.
משה גפני: לפני כמה חודשים הוא מדבר על יעד גירעון קטן, שזה לא היה פוגע באזרחי המדינה.
משה גפני: פתאום הוא מטיס את זה ל-3.4%?
משה גפני: הוא יודע מה המשמעות של העניין?
משה גפני: הוא מבין שאנחנו בסופו של דבר, האזרחים הרגילים, אנחנו נשלם הרבה יותר בגלל שהכסף כאן יעלה יותר מאשר במצב הזה?
משה גפני: הוא נגד כל העולם.
משה גפני: באמת הוא אומר שלא מעניין אותו מהכלכלנים, לא מעניין אותו מנגידת בנק ישראל.
זאב אלקין: זה מוקלט מה שיש פה.
רינה פרנקל: הגירעון היה 5% והמע"מ 4%.
זאב אלקין: תאר לעצמך שיהיו בחירות בזמן כלשהו, ותבוא למשא-ומתן קואליציוני ואז יגידו שחבר הכנסת גפני מתנגד להגדלת יעד הגירעון.
זאב אלקין: תבוא עם כל מיני תוכניות ותהיה בעיה.
משה גפני: אני לא מתנגד להגדלת יעד הגירעון אם אני אבין מה שר האוצר מתכנן.
יריב לוין: אם עד עכשיו חשבתי שהבנתי, עכשיו אני באמת לא מבין.
משה גפני: הוא מכניס את זה כדי לבלבל אותי.
יריב לוין: תקל עלינו, תעשה את זה בשלבים.
משה גפני: אני בעד הגדלת יעד הגירעון אם שר האוצר ידע להסביר מה הוא אמר לפני כמה חודשים ומה הוא אומר עכשיו.
משה גפני: שיסביר על מה מדובר.
רינה פרנקל: הוא תמיד מסביר.
משה גפני: הוא לא יודע להסביר.
משה גפני: הרי אין צמיחה.
משה גפני: הצמיחה היחידה זה הזקן שלו, אמרתי לו את זה.
יריב לוין: מעיר לי חבר הכנסת ליפמן, ובצדק, שאומנם מאז שאני לא יושב-ראש הקואליציה כבר יש לי זמן ואני יכול להקשיב באריכות לכל דבר, אבל בכל זאת אני לא לבד פה.
יריב לוין: אז בוא נסכם שאתה תתכנס עוד שתי דקות לסיום ההנמקה.
יריב לוין: כי גם ככה נדמה לי שהיא מורכבת.
משה גפני: אני מתקדם לסיום, אבל אני רוצה להגיד לך, לא קשור ליושב-ראש הקואליציה ולא קשור ליושב-ראש הוועדה.
משה גפני: בכל פעם שאני מדבר, לחברי "יש עתיד" אין זמן.
משה גפני: למה אין להם זמן?
משה גפני: הם צריכים להחליט משהו?
משה גפני: הרי הכול מחליט להם איש אחד.
דב ליפמן: או לעבוד או ללמוד.
משה גפני: לעבוד?
משה גפני: לעבוד על עצמם.
משה גפני: הם לא יכולים לשמוע אותי, בגלל שאני אומר אמת.
דב ליפמן: אנחנו עובדים, מה לעשות.
דב ליפמן: עובדים.
דב ליפמן: לא רק מדברים.
משה גפני: אני לא מתייחס אליך, בשביל מה אתה מפריע לי?
משה גפני: חתיכת אפס.
משה גפני: מע"מ אפס זה אתה.
דב ליפמן: אתה מתייחס עכשיו, מה לעשות.
יריב לוין: חבר הכנסת גפני, אני חושב שכאשר אתה מדבר על הנושא הזה, אין טעם שתפנה אלי.
יריב לוין: יותר טוב שתדבר אל רוברט, הוא באמת לא מכיר את הדבר הזה.
יריב לוין: אז יעזור אם תוכל לעדכן אותו.
רוברט אילטוב: יושב-ראש הוועדה, החיוך מיום שני פשוט לא יורד ממך.
רוברט אילטוב: אני מבין שירדה ממך אבן רצינית.
משה גפני: אתם לוקחים את העבודה שלכם מאוד בצחוק.
קארין אלהרר: בניגוד אליך.
משה גפני: בניגוד אלי.
משה גפני: אני רוצה להסביר בדקה אחת לחברי ועדת הכנסת מה המשמעות של ועדת המדע והטכנולוגיה.
קארין אלהרר: והחלל.
משה גפני: לא, אנחנו לא החלל.
משה גפני: אנחנו דנים גם על החלל, אבל עוד לא הוספנו את השם.
משה גפני: אני חושבת שלכנסת בכלל צריך להוסיף את החלל עכשיו.
משה גפני: ועדת המדע והטכנולוגיה עוסקת בחידושים שקיימים בעולם המודרני.
משה גפני: אני מכיר את הממשלות הרבה שנים.
משה גפני: יש באמת חידוש בעידן המודרני, ששר האוצר – לא היה דבר כזה.
משה גפני: זה חידוש מדעי שצריך לבדוק אותו טכנולוגית, איך זה קרה.
זאב אלקין: מאז שהוא נהיה יושב-ראש ועדת המדע, הוא פרופסור.
משה גפני: אין ועדה יותר מתאימה לעניין הזה מאשר ועדת המדע.
זאב אלקין: תחשוב מה יקרה כשהוא יהיה יושב-ראש הוועדה למעמד האישה, מה זה יעשה לו.
זאב אלקין: מכל ועדה הוא לוקח משהו.
משה גפני: יש לו תוכניות מעניינות.
משה גפני: עכשיו הוא מדבר אתי על ועדה לקידום מעמד האישה.
משה גפני: אתה מזכיר לי את ביבי עם התוכניות שלו.
משה גפני: אם חברי הוועדה חוששים שאני אסחוב זמן או משהו, אני מציע שאם זה יעבור לוועדת המדע, אני מתחייב בעזרת ה' בתוך שבוע לקבל החלטה.
משה גפני: לא חשוב איזה, אבל שאף אחד לא יחשוב שאני אסחוב זמן.
משה גפני: אני הולך לאשר את זה מהר.
יריב לוין: חבר הכנסת גפני, אנחנו סומכים עליך.
יריב לוין: אל תראה בהצבעה שלנו האחרת משום זה שאנחנו לא סומכים על ההצהרה האחרונה שלך.
יריב לוין: מי בעד להעביר את הצעת החוק לוועדת הכספים?
יריב לוין: לפיכך הוחלט שההצעה תעבור לדיון בוועדת הכספים.
יריב לוין: אנחנו עוברים לנושא הבא, עניינו של החוק המכונה חוק מע"מ אפס.
יריב לוין: נתחיל בסוגיית ההצבעות על המיזוגים.
יריב לוין: מיזוג הצעת החוק הממשלתית חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014 (מ/876), עם שלוש הצעות חוק אחרות מתוך הארבע.
יריב לוין: שכן ביקש חבר הכנסת אייכלר שהצעתו לא תמוזג, ואני חושב שראוי שנכבד.
יריב לוין: לכן אציע למזג, נגד המיזוג של הצעתו של חבר הכנסת אייכלר.
איילת שקד: הוא לא רוצה למזג כי האוצר היה נגד ההצעה שלו?
יריב לוין: יש גם הצעה של חבר הכנסת וקנין?
יצחק וקנין: הגשתי בכתב.
יריב לוין: לא אכפה עליך את זה.
יריב לוין: מיותר לומר.
יריב לוין: אם כך, יש הצעה של חברת הכנסת רגב.
יריב לוין: אתה חתום על הצעה שמוביל אותה חבר הכנסת שטרית, אז הוא צריך לבקש, חבר הכנסת וקנין.
יריב לוין: יש הצעה של חברת הכנסת גמליאל והצעה של חבר הכנסת אייכלר.
יריב לוין: אז רק ההצעה של חבר הכנסת אייכלר יכולה לרדת, אני לא יכול להוריד את האחרות.
יצחק וקנין: אדוני היושב-ראש, אני חייב הבהרה.
יצחק וקנין: אני ביקשתי להוריד את שמי.
יריב לוין: זה מותר לך, אבל זה לא פה.
<ארבל אסטרחן: צריך להודיע את זה למזכירות הכנסת.
יריב לוין: את זה מותר לך לעשות בכל שלב, לא כאן.
יריב לוין: אתה גם לא צריך את האישור שלנו לדבר הזה.
יריב לוין: אבל אנחנו ממזגים את ההצעות על-פי מספריהן.
יריב לוין: לפיכך אנחנו ממזגים את ההצעה הממשלתית שאת פרטיה קראתי קודם עם הצעות החוק הפרטיות הבאות:
יריב לוין: הצעת חוק מס ערך מוסף (תיקון – פטור בעת קניית דירה ראשונה לזוגות צעירים בכל הארץ), התשע"ג-2013 (פ/489); הצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ג-2013 (פ/1005); והצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ד-2014 (פ/2440).
משה גפני: הם הוציאו את השמות שלהם.
יריב לוין: זה במליאה, לא פה.
יריב לוין: מי בעד אישור בקשת המיזוג?
יריב לוין: לפיכך בקשת המיזוג אושרה.
יריב לוין: אני מעמיד להצבעה את הבקשה נגד המיזוג בעניין הצעת החוק של חבר הכנסת אייכלר, הצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ד-2014 (פ/2462/19).
יריב לוין: הוא מבקש שזה לא יהיה, אז לא נכפה את זה.
יריב לוין: הוא נגד המיזוג, כלומר זה נשאר לבד.
יריב לוין: בעד – אין
יריב לוין: לפיכך הוחלט לא לאשר את המיזוג של הצעה 2462 עם שאר ההצעות.
יריב לוין: חבר הכנסת גפני, אני לא אמנע ממך להציע הצעה לסדר.
יריב לוין: אבל אבקש שזה יהיה בשתי דקות.
משה גפני: מכיוון שאנחנו הולכים לדון על הבקשות שלנו - - -
יריב לוין: אנחנו לא הולכים לדון, אנחנו הולכים להצביע.
משה גפני: זה הולך להיות עכשיו להחלטה.
משה גפני: אני מבקש שאם אכן מקבלים את ההצעות שלנו, הנושאים הם נושאים חדשים ולא חוזרים לוועדה.
משה גפני: אבל אם זה חוזר לוועדה ולא יקבלו את ההצעות שלנו וזה הופך להיות נושא רגיל, שזה חוזר חזרה לוועדה וממילא צריך להתחיל לדון בו, אני חושב שמבחינת התקנון אנחנו נהיה רשאים בדיונים בוועדה להתחיל להכין הסתייגויות לפי אופי הדיון שיתקיים בוועדת הכספים.
משה גפני: מכיוון שבוועדת הכספים עד עכשיו לא היה דיון על הנושאים הללו.
משה גפני: טענו "נושא חדש", ויעשו שינויים כאלה ואחרים.
משה גפני: מטיבם של דיונים תמיד זה לא יוצא כמו שזה נכנס, זה משתנה במהלך הדיונים.
משה גפני: בכל מקרה, גם אם זה נשאר אותו דבר, לאחר שנציגי הממשלה והארגונים השונים יאמרו את דברם, כמובן שעלול להיות מצב שבו אנחנו נבקש הסתייגויות.
ניסן סלומינסקי: האינפורמציה לא נכונה.
ניסן סלומינסקי: הדיון התקיים.
יריב לוין: אני לא נכנס לזה.
יריב לוין: אני לא מנהל פה את ועדת הכספים.
יריב לוין: לוועדת הכספים יש יושב-ראש, אני לא מתערב בסמכויותיו, אני לא קובע לו אם לאשר הסתייגויות או לא.
יריב לוין: זה עניין שלו, נקודה.
יריב לוין: כל הטענות האלה, טובות או לא טובות ככל שתהיינה, מקומן שם ולא פה.
יריב לוין: אנחנו לא יכולים להתערב בעניין הזה ולא נעשה את זה.
יריב לוין: אבל הודעתך נרשמה בפרוטוקול, אם יש לזה איזושהי רלוונטיות.
משה גפני: שלא יגידו שתיקה כהודאה.
יריב לוין: מעכשיו נאמר את דברינו בהצבעה.
יריב לוין: רבותי, אני אצביע סעיף-סעיף על כל טענה של "נושא חדש".
יריב לוין: הטענה הראשונה בעניין קביעת הצעת החוק כהוראת שעה (שם הצעת החוק וסעיפים 35 ו-36ב).
יריב לוין: מי חושב שמדובר בנושא חדש?
יריב לוין: ירים את ידו.
יריב לוין: מי חושב שלא מדובר בנושא חדש?
יריב לוין: לפיכך 3 בעד ו-9 נגד, נמנעים אין.
יריב לוין: נקבע שסעיף א איננו נושא חדש.
יריב לוין: סעיף ב, שטח דירה (סעיף 1, בהגדרה "דירת מגורים מוטבת" פסקה (1)).
יריב לוין: 3 בעד, 8 נגד, נמנעים אין.
יריב לוין: נקבע שזה לא נושא חדש.
יריב לוין: סעיף ג, היתר בנייה (סעיף 1 בהגדרה "דירת מגורים מוטבת" – פסקה (5)).
יריב לוין: לפיכך נקבע שזה לא נושא חדש.
יריב לוין: סעיף ד, מחיר הדירה לרוכש זכאי (סעיף 1, בהגדרה "דירת מגורים מוטבת" – פסקה (6)(א)).
<ארבל אסטרחן: בפסקה ד אמרת, חבר הכנסת גפני, שאם אתה היחיד שביקשת "נושא חדש", אתה חוזר בך.
משה גפני: על המיליון שקל?
<ארבל אסטרחן: על מחיר הדירה לרוכש זכאי.
משה גפני: כן, אני חוזר בי.
יריב לוין: הוא היחיד?
יריב לוין: אז הוא חזר בו.
יריב לוין: אז זה ירד.
יריב לוין: אבל צריך להודיע ליושב-ראש ועדת הכספים.
יריב לוין: סעיף ה נמשך על-ידי יושב-ראש ועדת הכספים כבר בראשית הדיון.
משה גפני: אני רוצה להגיד לחברי הוועדה, אין "נושא חדש" על המיליון שקל.
משה גפני: בקבוצות רכישה היה נושא חדש רק של יושב-ראש הוועדה והוא משך את זה.
משה גפני: ממילא זה הולך לדיון.
יריב לוין: אני לא מתערב שם.
משה גפני: אבל תבין את הפוליטיקה בעניין.
יריב לוין: אני אלמד אחר כך.
יריב לוין: אני עובר לסעיף ו', בעלות על דירה כתנאי לרוכש זכאי (סעיף 1, בהגדרת "רוכש זכאי" – פסקה (3)).
יריב לוין: 3 בעד, 8 נגד, אין נמנעים.
יריב לוין: סעיף ז', ביצוע עסקאות לרכישת דירה כתנאי לרוכש זכאי (סעיף 1 בהגדרה "רוכש זכאי" – פסקה (4)).
יריב לוין: סעיף ח', מימוש זכות כתנאי לרוכש זכאי (סעיף 1, בהגדרה "רוכש זכאי" – פסקה (5)).
יריב לוין: סעיף ט', שירות של פחות מ-12 חודשים של נכה צה"ל (סעיף 1, בהגדרה "רוכש מוטב" – פסקה (2)(ז)).
משה גפני: זה נכי צה"ל.
אברהם מיכאלי: הם שכחו הכול, שכחו נכי צה"ל, שכחו עניים.
יריב לוין: סעיף י', צירוף מסמכים להוכחת פרטים (סעיף 4(ב)(1) ו-(2)).
יריב לוין: סעיף י"א, שמיעת טענות (סעיף 5(א) ו-(ב)).
יריב לוין: סעיף י"ב, הצמדות נוספות (סעיף 9).
יריב לוין: סעיף י"ג, נתונים שדווחו למנהל (סעיף 10 בהגדרה "נתוני המנהל").
יריב לוין: סעיף י"ד, שנת שיווק מגרשים (סעיף 11(ב))(2)(א)).
יריב לוין: סעיף ט"ו, פרק זמן לפרסום ערך למטר מרובע דירתי (סעיף 12(ב)).
יריב לוין: סעיף ט"ז, הגדרת עשירון (סעיף 13(א)).
יריב לוין: סעיף י"ז, אישור ועדת כספים (סעיף 13(ו), 29(ה), 34(א), 38)).
יריב לוין: 3 בעד, 9 נגד, אין נמנעים.
יריב לוין: סעיף י"ח, שנות מאסר ויסוד נפשי (סעיף 16).
יריב לוין: סעיף י"ט, הארכת זכות טיעון (סעיף 19).
יריב לוין: סעיף כ, דרישת תשלום (סעיף 28(א)).
יריב לוין: סעיף כ"א, פרסום פרטים נוספים (סעיף 29(א)(5).
יריב לוין: סעיף כ"ב, תחילת החוק (סעיף 36).
יריב לוין: סעיף כ"ג, הוראות מעבר לעניין מפרט (סעיף 36א).
יריב לוין: סעיף כ"ד, סייג לתחולה (סעיף 37).
יריב לוין: לפיכך נקבע שכל הבקשות לנושא חדש אינן נושא חדש, למעט סעיפים ד ו-ה שנמשכו על-ידי יושב-ראש הוועדה.
משה גפני: אדוני יושב-ראש הוועדה, אנחנו, אלה שסבורים שזה נושא חדש, מגישים רביזיה על כל החלטה שהתקבלה.
יריב לוין: אתם זכאים ורשאים.
יריב לוין: אנחנו נודיע את המועד.
יריב לוין: על סדר-יומנו בקשה לאישור מיזוג של הצעת חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014 (מ/876), שאושרה בקריאה הראשונה, ומיזוגה עם הצעות החוק הנקראות הצעת חוק מס ערך מוסף (תיקון – פטור בעת קניית דירה ראשונה לזוגות צעירים בכל הארץ), (פ/489/19); הצעת חוק בעלת אותו שם, רק בלי "בכל הארץ", מספר (פ/1005/19); הצעת חוק בעלת שם זהה ל-1005, שמספרה (פ/2440/19); והצעת חוק בעלת שם זהה נוספת, שמספרה (פ/2462/19), שאושרו כולן בדיון המוקדם.
יריב לוין: כמו כן, מונחת בפנינו פנייתו של יושב-ראש ועדת הכספים שעניינה טענות שהועלו בעניין "נושאים חדשים" במסגרת הדיונים שהתקיימו בהצעת החוק בוועדת הכספים, וזאת ב-24 הנושאים כדלקמן: א.
יריב לוין: קביעת הצעת החוק כהוראת שעה (שם הצעת החוק וסעיפים 35 ו-36ב); ב.
יריב לוין: שטח דירה (סעיף 1, בהגדרה "דירת מגורים מוטבת – פסקה (1)); ג.
יריב לוין: היתר בניה (סעיף 1, בהגדרה "דירת מגורים מוטבת – פסקה (5)); ד.
יריב לוין: מחיר הדירה לרוכש זכאי (סעיף 1, בהגדרה "דירת מגורים מוטבת – פסקה (6)(א)); ה.
יריב לוין: קבוצות רכישה (סעיף 1, הגדרת "קבוצת רכישה", הגדרת "עוסק במקרקעין", הגדרת "רוכש זכאי", סעיף 34(ב));"
ניסן סלומינסקי: את ה.
ניסן סלומינסקי: אני מבקש למשוך את זה.
יריב לוין: אני אקרא את המכתב, אחר כך אנחנו נתייחס.
יריב לוין: "ו.
יריב לוין: בעלות על דירה כתנאי לרוכש זכאי (סעיף 1, בהגדרה "רוכש זכאי" – פסקה (3)); ז.
יריב לוין: ביצוע עסקאות לרכישת דירה כתנאי לרוכש זכאי (סעיף 1, בהגדרה "רוכש זכאי" – פסקה (4)); ח.
יריב לוין: מימוש זכות כתנאי לרוכש זכאי (סעיף 1, בהגדרה "רוכש זכאי" – פסקה (5)); ט.
יריב לוין: שירות של פחות מ-12 חודשים של נכה צה"ל (סעיף 1, בהגדרה "רוכש מוטב" – פסקה (2)(ז)); י.